
Andrei Patraș a terminat cursurile școlii de aviație IFLY din Tel Aviv în 1985 . Când a primit carnetul de pilot, instructorul englez i-a trecut în livret numele Andrew Patrash pentru că Andrei i s-a părut prea greu de pronunțat iar numele care se termina  în "ș" a devenit "sh". Pentru că în Israel carnetul militar primează și Andrei nu avea la el pașaportul când și-a deschis cont bancar, cei de la bancă i-au trecut în acte numele Andrew Patrash după livretul militar și din acel moment, ăsta a fost numele lui ca și cum ar fi fost botezat a doua oară. Dar el a mai avut un nume militar de cod - Umbra. În 1989 după o misiune în zona Înălțimilor Golan avionul lui a fost doborât de o rachetă iraniană. Milițiile Hezbolah i-au găsit trupul ars la marginea unui sat berber numit Chtoura.  Trei ani  Hezbolah i-a ținut trupul într-un frigider. La ultima negociere din 2002, Israelul era dispus să elibereze 1054 de prizonieri palestinieni dintre care erau și două femei condamnate la închisoare pe viață, numai să-i aducă trupul acasă să fie îngropat după datina familiei. Inițial Hezbolah a acceptat, dar înainte să aibă loc schimbul, a sosit o delegație de ofițeri din Iran condusă de un general Quds. Acesta a scos cu mâna lui cadavrul lui Andrei din frigider, a turnat peste el cherosen și i-a dat foc. După care a batjocorit cenușa scuipând-o, urinând peste ea și împrăștiind-o cu bocancul. Această povestire este inspirată de fapte reale și redă un episod din viața acestui militar numit Umbra.

Andrei tocmai vorbea cu soția sa la telefon în timp ce intra în spitalul militar. 

-Sigur că da, vin la masă, nu-ți fă griji. În maxim 45 de minute. E o verificare de rutină. Maxim 45 de minute. Absolut. Trebuie să închid, zise Andrei care tocmai ajunsese în fața recepționerei care-i cerea deja numele.

- Andrew Patrash, spuse tânărul locotenent zâmbind corectându-se pentru că inițial voi să spună numele românesc Andrei, privind într-o parte de parcă decolteul larg al femeii tinere i-ar fi ricoșat privirea ca într-o lovitură de biliard cu mantă.

- Andrew Patrash? verifică rece recepționera.

- Corect.

-Data nașterii.

-17 August 1969.

-Adresa completă?

-Rehov Ben Yehuda 32, Tel Aviv, 6380501.

-Osprey, etaj 3, urmați linia albastră.

-Osprey?  De ce mă trimiteți acolo? Trebuia să mi se ia sânge pentru analize.

- Eu sunt doar recepționistă, punctă femeia tânără verificându-și rama ochelarilor cu două degete ca și cum ar fi pus un accent. Sistemul vă trimite la etajul 3. Sunteți programat pentru CT Scan. 

-CT Scan?!...A intervenit ceva, zise în telefon Andrei. Sunt programat la CT scan. Nu știu exact. Chiar nu știu. Trebuie să mă dezbrac.

- Știți, zise doctorul consult care tocmai studia niște imagini pe calculator după CT Scan. Trebuie să vă dau o veste proastă.

- O veste proastă?!

-Noi deja avem analizele de sânge, concentrația de fier este foarte scăzută. Dacă vedeți pe aceste imagini, o parte a colonului este plin de polipi, dar asta este doar o parte a problemei, cealaltă parte se afla aici în zona rectală și este o tumoare.

-Tumoare?!

-Da, o tumoare destul de urâtă. Ținând cont de statul dv. militar, trebuie să vă operăm now, zise doctorul apăsând cuvântul în limba engleză ca și cum ar fi vrut să exprime ideea contratimpului cât mai bine. Vom extirpa tumoarea din zona rectală, vom tăia partea de colon afectată de polipi. Vom conecta capetele colonului într-o stoma care va ieși prin partea dreaptă a abdomenului.

-O stoma?!

- Da, un capăt al colonului la care se va conecta o stoma, o pungă cu adeziv pentru fecale.  Vom creea un antivirus al cancerului din plasma și sângele dv., dar asta va dura cel puțin o săptămână. Laboratorul nostru deja lucrează la asta. 

După un timp vom vedea dacă putem conecta colonul la zona rectală. Dacă se va putea...

-De ce spuneți dacă se va putea? întrebă Andrei cu buzele tremurânde, înghițind greu un puseu de îngrijorare. 

-Pentru că din zona rectală nu va rămâne mai nimic. Semnați vă rog declarațiile acestea, replică doctorul privind într-o parte ca și cum ar fi vrut să se ascundă dup

